CELEX: 62013CN0631
Language: el
Date: 2013-12-02 00:00:00
Title: Υπόθεση C-631/13: Αίτηση προδικαστικής αποφάσεως, την οποία υπέβαλε το Oberster Patent- und Markensenat (Αυστρία) στις 2 Δεκεμβρίου 2013 — Arne Forsgren

1.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 61/4
            
         Αίτηση προδικαστικής αποφάσεως, την οποία υπέβαλε το Oberster Patent- und Markensenat (Αυστρία) στις 2 Δεκεμβρίου 2013 — Arne Forsgren
   (Υπόθεση C-631/13)
   2014/C 61/06
   Γλώσσα διαδικασίας: η γερμανική
   
      Αιτούν δικαστήριο
   
   Oberster Patent- und Markensenat
   
      Διάδικοι στην υπόθεση της κύριας δίκης
   
   
      Προσφεύγων: Arne Forsgren
   
      Καθού: Österreichisches Patentamt
   
      Προδικαστικά ερωτήματα
   
   
               1)
            
            
               Μπορεί, κατά το άρθρο 1, στοιχείο β', και το άρθρο 3, στοιχεία α' και β', του κανονισμού ΕΚ 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα (1), σε περίπτωση που συντρέχουν οι λοιπές προϋποθέσεις, να χορηγηθεί πιστοποιητικό προστασίας για δραστική ουσία (εν προκειμένω: την πρωτεΐνη D) η οποία προστατεύεται από κύριο δίπλωμα ευρεσιτεχνίας, αν η εν λόγω δραστική ουσία περιλαμβάνεται στο συγκεκριμένο φάρμακο (εν προκειμένω: το Synflorix) σε ομοιοπολική (μοριακή) σύνδεση με άλλες δραστικές ουσίες, διατηρώντας εν τούτοις το δικό της αποτέλεσμα;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               
                           2.1.
                        
                        
                           Μπορεί, κατά το άρθρο 3, στοιχεία α' και β', του κανονισμού (ΕΚ) 469/2009, να χορηγηθεί πιστοποιητικό προστασίας για την ουσία (εν προκειμένω: την πρωτεΐνη D) η οποία προστατεύεται από το κύριο δίπλωμα ευρεσιτεχνίας, αν αυτή έχει ίδιο θεραπευτικό αποτέλεσμα (εν προκειμένω ως εμβόλιο κατά των βακτηριδίων αιμόφιλης γρίππης), πλην όμως η άδεια του φαρμάκου δεν αναφέρεται στο εν λόγω αποτέλεσμα;
                        
                     
                           2.2.
                        
                        
                           Μπορεί, κατά το άρθρο 3, στοιχεία α' και β', του κανονισμού (ΕΚ) 469/2009, να χορηγηθεί πιστοποιητικό προστασίας για την προστατευόμενη από το κύριο δίπλωμα ευρεσιτεχνίας ουσία (εν προκειμένω: την πρωτεΐνη D), αν η άδεια χαρακτηρίζει την ουσία αυτή ως «φορέα» για τις κύριες δραστικές ουσίες (εν προκειμένω: Pneumokokkenpolysaccharide, τους πολυσακχαρίτες πνευμονοκόκκων), η ουσία αυτή ως «Adjuvans» («βοηθητική ουσία») ενισχύει το αποτέλεσμα αυτών των ουσιών, το αποτέλεσμα όμως αυτό δεν κατονομάζεται ρητώς στην άδεια του φαρμάκου;
                        
                     
         
      (1)  ΕΕ L 152, σ. 1.